**PIELIKUMS**

Limbažu novada domes

24.07.2025. sēdes lēmumam Nr.534

(protokols Nr.12, 55.)

**Kokmateriālu elektroniskās izsoles noteikumi**

**(krautuves atrašanās vieta –** **Pērnavas iela 31E, Salacgrīva, Limbažu novads)**

1. **Vispārīgie noteikumi**
   1. Elektroniskā izsolē ar augšupejošu soli, saskaņā ar Publiskas personas mantas atsavināšanas likumu, tiek pārdota Limbažu novada pašvaldības kustamā manta - kokmateriāli, kas atrodas Pērnavas iela 31E, Salacgrīvā, zemes vienībā ar kadastra apz. 6615 001 0078, turpmāk – IZSOLES OBJEKTS.
   2. IZSOLES OBJEKTA – kokmateriālu krautnes apjoms ir 54,923 m³ koksnes.
   3. IZSOLES OBJEKTA nosacītā cena – EUR 2 200,00 (divi tūkstoši divi simti eiro un 00 centi).
   4. Izsoles solis – EUR 100,00 (viens simts eiro).
   5. Izsoles mērķis - pārdot kustamo mantu par iespējami augstāko cenu, nosakot pretendentu, kas šādu cenu piedāvās, elektroniskā izsolē.
   6. Izsoles izziņošana un visas procesuālās darbības saistībā ar izsoli notiek saskaņā ar izsoles noteikumiem, Publiskas personas mantas atsavināšanas likumu.
2. **Informācijas publicēšanas kārtība**
   1. Informācija (sludinājums) par izsoli tiek publicēta pašvaldības tīmekļvietnē [www.limbazunovads.lv/sadaļā/](http://www.limbazunovads.lv/sadaļā/) izsoles un elektronisko izsoļu vietnē [www.izsoles.ta.gov.lv](http://www.izsoles.ta.gov.lv). Tālrunis informācijai 26656289, 29489943, e-pasts: [salacgriva@limbazunovads.lv](mailto:salacgriva@limbazunovads.lv).
3. **Izsoles dalībnieki**
   1. Par izsoles dalībnieku var kļūt jebkura fiziska vai juridiska persona, kura, saskaņā ar Latvijas Republikā spēkā esošiem normatīviem aktiem, var iegūt īpašumā kustamo mantu.
   2. Izsoles organizētāja un rīkotāja atbildīgās amatpersonas, kā arī citas personas, kuras saskaņā ar amata pienākumiem vai atsevišķu uzdevumu ir klāt mantas pārdošanā izsolē (tās organizēšanā, rīkošanā), nedrīkst paši būt pircēji, kā arī nedrīkst pirkt citu uzdevumā.
   3. Visiem pretendentiem, kuri vēlas piedalīties izsolē, 10 (desmit) dienu laikā no izsoles sludinājumā norādītā izsoles sākuma datuma jāiemaksā dalības maksa EUR 40,00 (tai skaitā PVN) un nodrošinājuma nauda 10 % apmērā no IZSOLES OBJEKTA nosacītās izsoles sākumcenas, ar norādi: „Izsoles nodrošinājums kokmateriāliem Pērnavas ielā 31E, Salacgrīvā”, Limbažu novada pašvaldības norēķinu kontā: AS SEB banka konta Nr. LV71 UNLA 0013013130848.
4. **Izsoles norise**
   1. Izsole sākas elektronisko izsoļu vietnē <https://izsoles.ta.gov.lv> 2025. gada 4. augustā plkst.13:00 un noslēdzas 2025.gada 25. augustā plkst. 13:00. Izsoles pretendenti iesniedz pieteikumu izsolei elektronisko izsoļu vietnē <https://izsoles.ta.gov.lv>. Izsolei jāpiesakās līdz 2025. gada 14. augustam.
   2. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē, nosūta izsoles rīkotājam lūgumu par autorizēšanu dalībai izsolē un izsoles sludinājumā norādītajā izsoles rīkotāja kontā iemaksā dalības maksu šajos noteikumos norādītajā apmērā un termiņā, kā arī maksu par dalību izsolē vietnes administratoram normatīvajos aktos noteiktajā apmērā, saskaņā ar elektronisko izsoļu vietnē reģistrētam lietotājam sagatavotu rēķinu.
   3. Izsoles rīkotājs autorizē izsoles pretendentu dalībai izsolē, kurš izpildījis visus izsoles priekšnoteikumus 5 (piecu) dienu laikā.
   4. Izsoles dalībnieks elektroniski var veikt solījumus no brīža, kad tas noteiktajā kārtībā autorizēts dalībai izsolē, līdz brīdim, kad izsole ir noslēgusies.
   5. Solīšana sākas no izsoles sākumcenas. Solītājs nevar reģistrēt solījumu, kas ir mazāks par izsoles sākumcenu vai vienāds ar to, atšķiras no izsoles sludinājumā noteiktā izsoles soļa t.i. par 100,00 EUR (viens simts eiro), vai ir mazāks par iepriekš reģistrētajiem solījumiem vai vienāds ar tiem.
   6. Reģistrētos solījumus nevar atsaukt vai mainīt.
   7. Elektronisko izsoļu vietnē solījumi tiek reģistrēti hronoloģiskā secībā, fiksējot nosolīto summu un solījuma reģistrēšanas laiku. Izsoles norises laikā šī informācija ir pieejama pašvaldībai un izsoles dalībniekiem.
   8. Izsoles norises laikā un pēc izsoles noslēguma elektronisko izsoļu vietnē ir publiski pieejama informācija par augstāko nosolīto cenu.
   9. Izsole noslēdzas 20 (divdesmitajā) dienā no izsoles sludinājuma norādītā izsoles sākuma datuma plkst.13:00, bet, ja 20 (divdesmitā) diena iekrīt brīvdienā vai svētku dienā, tad nākamajā darbadienā līdz plkst.13:00. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par piecām minūtēm.
   10. Ja pēdējās stundas laikā pirms izsoles noslēgšanas tiek konstatēti būtiski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas plkst.13:00.
   11. Pēc izsoles noslēgšanas solījumus vairs nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
   12. Elektronisko izsoļu vietnē elektroniski sagatavotais akts uzskatāma par nodomu protokolu un tam ir informatīvs raksturs.
   13. Ja uz Izsoles objekta izsoli noteiktajā termiņā nav pieteicies neviens Izsoles pretendents vai neviens Izsoles pretendents nav atzīts par Izsoles dalībnieku, vai neviens Izsoles dalībnieks izsolē nav nosolījis Izsoles objektu, tad Izsoles komisijai ir tiesības izsoles pretendentu pieteikšanās termiņu atjaunot un noteikt jaunu Izsoles dienu, par to attiecīgi publicējot sludinājumus pašvaldības tīmekļvietnē www.limbazunovads.lv/sadaļā/izsoles un elektronisko izsoļu vietnē www.izsoles.ta.gov.lv, vai izstrādāt jaunus izsoles noteikumus un iesniegt apstiprināšanai Limbažu novada domei.
5. **Līguma slēgšanas un norēķina kārtība**
   1. Pašvaldības īpašuma privatizācijas un atsavināšanas komisijas apstiprina izsoles rezultātus 5 (piecu) dienu laikā pēc 4.12. punktā norādītā Elektronisko izsoļu vietnē elektroniski sagatavotā akta saņemšanas.
   2. Nosolītājam 2 (divu) nedēļu laikā pēc izsoles rezultātu apstiprināšanas jāparaksta Izsoles objekta pirkuma līgums (1.pielikums).
   3. Ja izsoles dalībnieks divu nedēļu laikā nav noslēdzis Izsoles objekta pirkuma līgumu, viņš zaudē tiesības uz Izsoles objektu. Limbažu novada pašvaldības īpašuma privatizācijas un atsavināšanas komisija piedāvā slēgt Izsoles objekta pirkuma līgumu izsoles dalībniekam, kurš izsolē nosolījis nākamo augstāko cenu un šim izsoles dalībniekam 5 (piecu) darbadienu laikā no paziņojuma saņemšanas dienas jāpaziņo izsoles rīkotājam par Izsoles objekta pirkuma līguma slēgšanu par viņa nosolīto augstāko cenu. Izsoles objekta pirkuma līgums jāparaksta 2 (divu) nedēļu laikā.
6. **Nenotikusi izsole**
   1. Izsole atzīstama par nenotikušu, ja:

6.1.1. izsolei nav pieteicies neviens izsoles dalībnieks;

6.1.2. neviens no izsoles dalībniekiem, kas pieteicies izsolei, nepārsola sākumcenu;

6.1.3. izsoles norises laikā vai 24 (divdesmit četru) stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu.

* 1. Izsole atzīstama par spēkā neesošu, ja Izsoles rīkošanā ir pieļauta atkāpe no Publiskas personas mantas atsavināšanas likuma un šajos Izsoles noteikumos paredzētās kārtības.

1. **Izsoles komisijas lēmumu pārsūdzības kārtība**
   1. Izsoles dalībniekam ir tiesības apstrīdēt izsoles komisijas pieņemtos lēmumus Limbažu novada domei 7 (septiņu) dienu laikā no attiecīgā lēmuma pieņemšanas dienas.

**PIELIKUMS Nr.1**

24.07.2025. Kokmateriālu

izsoles noteikumiem

*Līguma projekts*

Limbažos, 2025. gada \_\_\_\_\_\_

**Limbažu novada pašvaldība**, nodokļu maksātāja reģistrācijas Nr.90009114631, kuras vārdā uz Pašvaldību likuma un Limbažu novada pašvaldības nolikuma pamata rīkojas pašvaldības izpilddirektors Artis Ārgalis, turpmāk tekstā saukts Pārdevējs, un (*Pircēja identificējošā informācija),*turpmāk tekstā saukts Pircējs, abi kopā saukti PUSES, pamatojoties uz Limbažu novada pašvaldības Pašvaldības īpašuma privatizācijas un atsavināšanas komisijas 2025.gada \_\_\_\_\_ lēmumu Nr., vienojās par sekojošo:

# Līguma priekšmets

* + 1. Pārdevējs pārdod un Pircējs pērk Pārdevējam piederošu kustamo mantu – kokmateriālus Pērnavas ielā 31E, Salacgrīvā (turpmāk – Kokmateriāli) 54,923 m³, tādā stāvoklī, kādā tie atrodas Līguma slēgšanas brīdī. Pircējs apzinās, ka norādītais Kokmateriālu daudzums var nebūtiski atšķirties no faktiskā Kokmateriālu daudzuma, un Pircējs šajā sakarā necels materiāla rakstura pretenzijas pret Pārdevēju.
    2. Kopējais pārdodamais kokmateriālu apjoms ir 54,923 m³koksnes.
    3. Pircējs, parakstot Līgumu, apliecina, ka pilnībā apzinās Kokmateriālu vērtību, to stāvokli un apņemas neizvirzīt nekāda veida pretenzijas pret Pārdevēju par Kokmateriālu neatbilstību Pircēja vajadzībām.
    4. Pārdevējs apliecina, ka līdz Līguma noslēgšanai Kokmateriāli nav nevienam citam atsavināti, nav ieķīlāti, par tiem nav strīdu, tiem nav uzlikts aizliegums, kā arī nav nekādu citu šķēršļu, lai tos pārdotu.

# Maksājumi un norēķinu kārtība

* + 1. Kokmateriāli tiek pārdoti Pircējam par cenu EUR ( eiro, centi) bez pievienotās vērtības nodokļa (turpmāk – PVN) (turpmāk – Maksa). PVN tiek aprēķināts un piemērots Latvijas Republikas normatīvajos aktos noteiktajā kārtībā.
    2. Pirms izsoles Pircējs, kā izsoles dalībnieks, ir iemaksājis Pārdevēja norēķinu kontā nodrošinājumu EUR 220,00 (divi simti divdesmit eiro un 00 centi) apmērā. Pircēja pirms Izsoles iemaksātais nodrošinājums ir ieskaitīts Līguma 2.1. punktā norādītajā Maksā.
    3. Puses, parakstot Līgumu, apliecina, ka Pircējs ir veicis Maksu par Kokmateriāliem Līguma 2.1. punktā noteiktajā apmērā atbilstoši Kokmateriālu izsoles noteikumiem.
    4. Ar Līguma spēkā stāšanās brīdi Pircējs iegūst Kokmateriālu izvešanas tiesības līdz Līguma 3.1.punktā minētajam termiņam, pēc šī termiņa beigām Pircējs zaudē tiesības veikt Kokmateriālu izvešanu no krautnes, ja Kokmateriālu izvešanas termiņš nav pagarināts.

# Kokmateriālu pieņemšanas - nodošanas kārtība

* + 1. Pircējs apņemas izvest Kokmateriālus 10 (desmit) darba dienu laikā no Līguma spēkā stāšanās dienas. Pēc Kokmateriālu izvešanas pabeigšanas un teritorijas sakārtošanas darbiem Pušu pilnvarotie pārstāvji sastāda un paraksta nodošanas - pieņemšanas aktu.
    2. Īpašuma tiesības Pircējs iegūst uz tiem Kokmateriāliem, kuri izvesti no krautnes vietas līdz Līguma 3.1.punktā minētajam termiņam. Pēc šā termiņa beigām no krautnes neizvestie Kokmateriāli paliek Pārdevēja īpašumā, ja Kokmateriālu izvešanas termiņš nav pagarināts.
    3. Pēc Līguma spēkā stāšanās Pircējs uzņemas risku par Kokmateriālu nejaušu bojāeju un nepieciešamības gadījumā nodrošina Kokmateriālu krautnes apsardzi.

# Pušu tiesības un pienākumi

* + 1. Pārdevējam ir pienākums ierādīt Pircējam dabā Kokmateriālu krautnes vietu.
    2. Pēc Kokmateriālu izvešanas Pircējam ir pienākums satīrīt un sakārtot krautnes vietu.

# Nepārvarama vara

* + 1. Ja kāda no Pusēm uzskata, ka tās saistību izpildi ietekmē nepārvarama vara, tai nekavējoties par to rakstiski jāpaziņo otrai Pusei, sniedzot nepieciešamās ziņas un kompetento iestāžu izsniegtus pierādījumus, kā arī jāveic visi iespējamie pasākumi, lai mazinātu nepārvaramas varas sekas.
    2. Ja Puse nevar pilnīgi vai daļēji izpildīt Līguma noteikumus un šāda neizpilde radusies nepārvaramas varas rezultātā, ko Puses nevarēja paredzēt un novērst (dabas stihija, kara darbība, meteoroloģiskie laika apstākļi, izmaiņas likumdošanā), saistību izpildes termiņš tiek pagarināts atbilstoši dienu skaitam, kādā darbojušies nepārvaramas varas apstākļi, vai arī atbilstoši laikam, kas nepieciešams šo apstākļu radīto seku novēršanai.

# Strīdu izskatīšana kārtība

* + 1. Jebkuri strīdi starp Pusēm tiek risināti savstarpēju sarunu ceļā. Gadījumā, ja Puses mēneša laikā nespēj vienoties, strīds risināms Latvijas Republikas spēkā esošo normatīvo aktu noteiktajā kārtībā.

# Līguma stāšanās spēkā un darbības termiņš

* + 1. Līgums stājas spēkā ar tā parakstīšanas brīdi un darbojas līdz saistību pilnīgai izpildei.

# Personas datu apstrāde

* + 1. Līdzējiem ir tiesības apstrādāt no otra Līdzēja iegūtos fizisko personu datus tikai ar mērķi nodrošināt Līgumā noteikto saistību izpildi, kā arī Līguma izpildes ietvaros iegūtos fizisko personu datus, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā, bet ne tikai, ievērot Eiropas Parlamenta un Padomes Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK prasības.
    2. Līdzēji ir atbildīgi par otra Līdzēja iesniegto fizisko personu datu aizsardzību atbilstoši Pusēm saistošo normatīvo aktu prasībām. Līdzēji apņemas nodrošināt, ka Līdzēja darbinieki, kuri ir pilnvaroti apstrādāt datus, ir apņēmušies ievērot konfidencialitātes saistības attiecībā uz fizisko personu datiem.
    3. Līdzējs, kurš nodod otram Līdzējam fizisko personu datus, atbild par attiecīgo datu subjektu personas datu apstrādes tiesiskā pamata nodrošināšanu.
    4. Līdzēji apņemas bez iepriekšējas saskaņošanas nenodot tālāk trešajām personām no otra Līdzēja iegūtos fizisko personu datus, izņemot gadījumu, ja Līgumā ir noteikts citādi vai normatīvie akti paredz šādu datu nodošanu.
    5. Izbeidzot Līgumu, Līdzējam, kura rīcībā ir otra Līdzēja konfidenciāla informācija, tai skaitā fizisko personu dati, ir pienākums pēc Līdzēja pieprasījuma un/vai līgumattiecību izbeigšanas iznīcināt no otra Līdzēja iegūtos datus, ja izbeidzas nepieciešamība tos apstrādāt šī Līguma izpildei.

# Nobeiguma noteikumi

* + 1. Līgums satur Pušu pilnīgu vienošanos. Ja kāds no Līguma noteikumiem zaudē spēku, tas neietekmē pārējo noteikumu spēkā esamību.
    2. Līgumā neatrunātās Pušu saistības nosaka spēkā esošie normatīvie akti.
    3. Pārdevēja atbildīgā persona, kas organizēs Pircējam noteikto pienākumu izpildi, veiks Līguma kontroli, dokumentu izvērtēšanu un parakstīs pieņemšanas–nodošanas aktus, ir Salacgrīvas apvienības pārvaldes vadītājs Andris Zunde, tālr. Nr. 25631555, e-pasta adrese: [andris.zunde@limbazunovads.lv.](mailto:andris.zunde@limbazunovads.lv.)
    4. Pircēja pārstāvis Līguma izpildes kontrolei un ar to saistītu jautājumu risināšanai ir

, tel. Nr. , e-pasta adrese . .

* + 1. Līgums sagatavots elektroniska dokumenta veidā, uz lappusēm, parakstīts ar drošu elektronisko parakstu un stājas spēkā pēdējā paraksta un laika zīmoga pievienošanas brīdī.

# Pušu rekvizīti un paraksti:

**PĀRDEVĒJS: PIRCĒJS:**

|  |  |
| --- | --- |
| **Limbažu novada pašvaldība**  Nodokļu maksātāja reģ.Nr.90009114631  Juridiskā adrese: Rīgas iela 16  Limbaži, Limbažu novads, LV-4001  e-pasts: [pasts@limbazunovads](mailto:lvm@lvm.lv).lv;  Tālr. 64023003  Bankas rekvizīti: AS „SEB banka”  Konts Nr.LV37UNLA0050014284308  Kods UNLALV2X | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. Ārgalis

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN

SATUR LAIKA ZĪMOGU