**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**APSTIPRINĀTS**

ar Limbažu novada domes

23.05.2024. sēdes lēmumu Nr.413

(protokols Nr.9, 86.)

*GROZĪJUMI izdarīti ar*

*Limbažu novada domes 26.09.2024. sēdes lēmumu Nr.701 (protokols Nr.18, 52.),*

*Limbažu novada domes 27.02.2025. sēdes lēmumu Nr.90 (protokols Nr.2, 19.) un*

*Limbažu novada domes 24.07.2025. sēdes lēmumu Nr.505 (protokols Nr.12, 26.)*

**Projektu konkursa „Radīts Limbažu novadā”**

**NOLIKUMS**

# VISPĀRĪGIE JAUTĀJUMI

1.1. Šajā nolikumā lietotie termini:

1.1.1. Konkursa rīkotājs – Limbažu novada pašvaldība;

1.1.2. Konkurss - Konkursa rīkotāja administrētais konkurss “Radīts Limbažu novadā”, kas paredz turpmāku mārketinga centru “Radīts Limbažu novadā” darbības nodrošināšanu;

*(grozījumi izdarīti ar Limbažu novada domes 26.09.2024. sēdes lēmumu Nr.701 (protokols Nr.18, 52.))*

1.1.3. Mārketinga centrs “Radīts Limbažu novadā” - veikals - izstāžu zāle, Salacgrīvā, Rīgas ielā 13 un/vai Limbažos, Baumaņu Kārļa laukumā 1, kuros Limbažu novada uzņēmējiem ir iespēja izvietot viņu ražotās preces un reklamēt sniegtos pakalpojumus;

*(grozījumi izdarīti ar Limbažu novada domes 26.09.2024. sēdes lēmumu Nr.701 (protokols Nr.18, 52.))*

1.1.4. Konkursa idejas pieteikums - Granta pretendenta sagatavots un iesniegts idejas pieteikums mārketinga centra “Radīts Limbažu novadā”, Salacgrīvā, Rīgas ielā 13 un/vai Limbažos, Baumaņu Kārļa laukumā 1, turpmākai darbībai atbilstoši šī nolikuma prasībām;

*(grozījumi izdarīti ar Limbažu novada domes 26.09.2024. sēdes lēmumu Nr.701 (protokols Nr.18, 52.))*

1.1.5. Grants – Konkursa rīkotāja piešķirts finansējums komercdarbības atbalstam mārketinga centra “Radīts Limbažu novadā” darbības nodrošināšanai Salacgrīvā, Rīgas ielā 13 un/vai Limbažos, Baumaņu Kārļa laukumā 1;

*(grozījumi izdarīti ar Limbažu novada domes 26.09.2024. sēdes lēmumu Nr.701 (protokols Nr.18, 52.))*

1.1.6. Granta pretendents – Limbažu novadā reģistrēta juridiska persona vai Limbažu novadā deklarēta fiziska persona, kas uzvaras gadījumā apņemas nodibināt un reģistrēt komercreģistrā komersantu, un kas atbilst šī nolikuma prasībām un ir iesniegusi Konkursa idejas pieteikumu;

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

1.1.7. Komisija - Konkursa vērtēšanas komisija, kas sastāv no komisijas priekšsēdētāja un 4 (četriem) komisijas locekļiem. Komisija ir lemttiesīga, ja tajā piedalās komisijas priekšsēdētājs un vismaz 2 (divi) citi komisijas locekļi. Komisijas sastāvs tiek apstiprināts ar Limbažu novada domes lēmumu;

*(grozījumi izdarīti ar Limbažu novada domes 27.02.2025. sēdes lēmumu Nr.90 (protokols Nr.2, 19.) un Limbažu novada domes 24.07.2025. sēdes lēmumu Nr.505 (protokols Nr.12, 26.))*

1.1.8. Granta saņēmējs – par Konkursa uzvarētāju Komisija apstiprina Granta pretendentu, kurš pēc Konkursa vērtēšanas kritērijiem (Pielikums Nr. 4) ir saņēmis vislielāko punktu skaitu, bet ne mazāk kā pusi no noteiktā maksimālā punktu skaita;

*(grozījumi izdarīti ar Limbažu novada domes 26.09.2024. sēdes lēmumu Nr.701 (protokols Nr.18, 52.) un Limbažu novada domes 24.07.2025. sēdes lēmumu Nr.505 (protokols Nr.12, 26.))*

1.1.9. Līdzfinansējums – Granta saņēmēja finanšu līdzekļi, kas tiks ieguldīti idejas realizācijā, ko uzrāda tāmē pie iesnieguma.

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

1.1.10. Kontaktpersona – atbildīgā persona par Konkursu no Konkursa rīkotāja puses, kas tiek noteikta ar Limbažu novada pašvaldības izpilddirektora rīkojumu.

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

1.2. Šis nolikums nosaka kārtību, kādā piešķir Grantu Granta saņēmējam Konkursa rīkotāja administrētajā Konkursā.

1.3. Konkursa mērķis ir iedvesmot aktīvai darbībai Limbažu novada uzņēmējus, kā arī jaunu uzņēmēju darbības uzsākšanu, nododot uz vienu gadu, ar iespēju, ņemot vērā uzņēmēja darbības izvērtējumu, pagarināt uz laiku līdz trim gadiem, pilnībā mārketinga centra “Radīts Limbažu novadā” administrēšanu un darbību ar mērķi attīstīt vietējo ražotāju aktivitāti.

1.4. Atbalsts mārketinga centra “Radīts Limbažu novadā” darbības nodrošināšanai tiek sniegts kā Grants saskaņā ar Komisijas 2023.gada 13.decembra Regulu Nr.2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr.2023/2831). Granta saņēmējs nav *de minimis* atbalsta sniedzējs.

1.5. *(svītrots ar Limbažu novada domes 24.07.2025. sēdes lēmumu Nr.505 (protokols Nr.12, 26.)).*

1.6. Konkursu finansē Limbažu novada pašvaldība.

# KONKURSA IZSLUDINĀŠANA

2.1. Saskaņā ar Limbažu novada domes lēmumu tiek noteikts Konkursa norises laiks un Konkursa attiecīgajā kārtā administrēšanai un darbības nodrošināšanai piedāvātais konkrētais mārketinga centrs “Radīts Limbažu novadā”.

*(grozījumi izdarīti ar Limbažu novada domes 26.09.2024. sēdes lēmumu Nr.701 (protokols Nr.18, 52.))*

2.2. Konkursa rīkotājs paziņojumu par Konkursa sākšanu publicē tīmekļvietnē www.limbazunovads.lv.

2.3. Paziņojumā tiek norādīta šāda informācija:

2.3.1. Konkursa rīkotājs;

2.3.2. Konkursa nosaukums;

2.3.3. Konkursa mērķis un pieteikšanās kārtība;

2.3.4. Konkursa pieteikumu iesniegšanas vieta;

2.3.5. Konkursa pieteikumu iesniegšanas termiņš un Mārketinga centra adrese uz kuru tiek izsludināts Konkurss;

*(grozījumi izdarīti ar Limbažu novada domes 26.09.2024. sēdes lēmumu Nr.701 (protokols Nr.18, 52.))*

2.3.6. Kontaktinformācija.

2.4. Ar Konkursa nolikumu var iepazīties:

2.4.1. tīmekļvietnē lapā www.limbazunovads.lv;

2.4.2. Limbažu novada pašvaldības Alojas, Limbažu un Salacgrīvas apvienības pārvalžu pakalpojumu sniegšanas centros

# GRANTA PRETENDENTA TIESĪBAS UN TAM IZVIRZĪTĀS PRASĪBAS

3.1. Konkursa idejas pieteikumu iesniedz Granta pretendents. Konkursa idejas pieteikumu nevar iesniegt tāda juridiska vai fiziska persona:

3.1.1. kam ir ierosināta tiesiskās aizsardzības procesa lieta, tiek īstenots tiesiskās aizsardzības process vai tam ir pasludināts maksātnespējas process;

3.1.2. kura pilnā apmērā un normatīvajos aktos noteiktajos termiņos nav samaksājusi nodokļus un/vai citus valsts vai pašvaldību noteiktos obligātos maksājumus;

3.1.3. kura savu komercdarbību veic vai plāno veikt:

3.1.3.1. saistībā ar rūpniecisku alkoholisko dzērienu ražošanu, vairumtirdzniecību;

3.1.3.2. saistībā ar tabakas izstrādājumu ražošanu;

3.1.3.3. saistībā ar azartspēlēm un derībām;

3.1.3.4. operācijas ar nekustāmo īpašumu;

3.1.3.5. ar intīma rakstura izklaidi saistītā nozarē;

3.2. Granta pretendents ir atbildīgs par Konkursa idejas pieteikumā ietvertās informācijas un iesniegto dokumentu patiesumu un īstumu.

3.3. Granta saņēmējam tiek piešķirts finansējums projekta īstenošanai un attīstīšanai, kura apjoms nepārsniedz Limbažu novada domes lēmumā noteikto, ar mērķi nodrošināt mārketinga centra darbību “Radīts Limbažu novadā” 3 gadus.

3.4. Granta pretendenta Līdzfinansējums ir 50% apmērā no prasītās Granta kopsummas.

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

3.5. *(svītrots ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

3.6. Granta apguves termiņš ir 12 (divpadsmit) mēneši no līguma ar Konkursa rīkotāju noslēgšanas brīža. Ņemot vērā Granta saņēmēja pirmā gada darbības izvērtējumu, Konkursa rīkotājs ir tiesīgs pieņemt lēmumu par Granta piešķiršanu mārketinga centra “Radīts Limbažu novadā” darbības nodrošināšanai turpmākajiem 24 mēnešiem atbilstoši Konkursa idejas pieteikumā norādītajam.

3.7. Granta pretendentam ir pienākums ievērot Konkursa nolikumu.

3.8. Granta pretendentam, fiziskai personai, uzvaras gadījumā ir pienākums 10 (desmit) darba dienu laikā no paziņojuma saņemšanas dienas par Limbažu novada domes lēmuma pieņemšanu reģistrēt komercreģistrā komersantu. Ja objektīvu iemeslu dēļ to nevar izdarīt 10 (desmit) darba dienu laikā, Granta pretendentam rakstiski par to jāinformē Konkursa rīkotājs. Pēc komersanta reģistrēšanas komercreģistrā Granta pretendentam ir pienākums rakstiski par to paziņot Konkursa rīkotājam 2 (divu) darba dienu laikā.

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

3.9. Granta pretendentam ir šādas tiesības:

3.9.1. Lūgt Konkursa rīkotājam izskaidrot nolikumu, iepazīties ar mārketinga centra “Radīts Limbažu novadā” preču sortimentu, ar Konkursā izsludinātajām mārketinga centra “Radīts Limbažu novadā” telpām un tā nodrošinājumu, vēršoties pie Konkursa rīkotāja;

*(grozījumi izdarīti ar Limbažu novada domes 26.09.2024. sēdes lēmumu Nr.701 (protokols Nr.18, 52.))*

3.9.2. Konkursa uzvaras gadījumā saņemt lēmumu par Konkursa rezultātiem;

3.9.3. Slēgt līgumu un saņemt Granta daļu reizi ceturksnī, ja Komisija ir atzinusi Granta pretendentu par Granta saņēmēju.

3.9.4. Saņemt konsultācijas pie Kontaktpersonas par pieteikuma sagatavošanu.

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

3.9.5. Rakstiski saskaņojot ar Konkursa rīkotāju Granta saņēmējam ir tiesības pilnveidot Mārketinga centra “Radīts Limbažu novadā” telpas un aprīkojumu par Granta saņēmēja līdzekļiem. Nepieciešamības gadījumā Granta saņēmējam ir tiesības vērsties pie Konkursa rīkotāja un lūgt Konkursa rīkotāja finansiālu atbalstu telpu pilnveidošanai.

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

# KONKURSA NORISE UN PIETEIKUMA SAGATAVOŠANAS PRASĪBAS

4.1. Lai piedalītos konkursā, Granta pretendentam jāiesniedz Konkursa idejas pieteikums Konkursa rīkotājam.

4.2. Konkursa idejas pieteikumā jābūt šādām sastāvdaļām:

4.2.1. aizpildīta Konkursa pieteikuma veidlapa (1.Pielikums), atšifrējot prasītā Granta un pašu finansējuma izlietošanas pozīcijas turpmākajiem 3 gadiem pa 12 mēnešu periodiem, norādot izmaksu pozīcijas un par katru pozīciju norādot pašu finansējums vai Grants. Plānotās mārketinga izmaksu pozīcijas skaidrojamas detalizēti, katrai aktivitātei norādot plānotās izmaksas sadalījumā Grants un pašu finansējums;

4.2.2. Granta pretendenta, uzņēmuma īpašnieku un/vai plānoto īpašnieku CV. Reģistrētiem komersantiem papildus jāiesniedz iepriekšējā gada finanšu pārskats un uzņēmuma darbības pārskats;

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

4.2.3. aizpildītas *de minimis* atbalsta veidlapas izdruka vai norādīta sistēmā izveidotās un apstiprinātās veidlapas identifikācijas numuru. Veidlapa aizpildāma saskaņā ar Ministru kabineta 2018.gada 21.novembra noteikumiem Nr.715 “*De minimis* atbalsta uzskaites un piešķiršanas kārtība” (turpmāk – MK noteikumi Nr.715)”;

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

4.2.4. norādīta vai pievienota cita informācija, ko Granta pretendents uzskata par nepieciešamu.

4.3. Konkursa idejas pieteikums sagatavojams datorrakstā valsts valodā. Konkursa idejas pieteikumam jābūt bez labojumiem un dzēsumiem.

# KONKURSA PIETEIKUMA ATBALSTĀMĀS UN NEATBALSTĀMĀS IZMAKSAS

5.1. Par atbalstāmām (līdzfinansējamām) Granta saņēmējam tiek noteiktas izmaksas, kas tieši saistītas ar šādām vajadzībām:

5.1.1. mārketinga izdevumi. Tie ir vispārēji pēc savas būtības un pieejami ikvienam interesentam un saimnieciskās darbības veicējam;

5.1.2. licenču iegāde, licenču pārreģistrācija;

5.1.3. *(svītrots ar Limbažu novada domes 27.02.2025. sēdes lēmumu Nr.90 (protokols Nr.2, 19.))*

5.1.4. telpu nomas maksa par telpu nomu mārketinga centra vajadzībām tikai Rīgas ielā 13, Salacgrīvā (Mārketinga centra telpas Limbažos Baumaņu Kārļa laukumā 1 ir Limbažu novada pašvaldības īpašums, telpu nomas maksa netiek piemērota), maksa par patērēto elektroenerģiju, kā arī citi izdevumi, kas saistīti ar telpu lietošanu, t.sk., izmaksas, kas saistītas ar telpu komunālajiem pakalpojumiem;

*(grozījumi izdarīti ar Limbažu novada domes 26.09.2024. sēdes lēmumu Nr.701 (protokols Nr.18, 52.) un Limbažu novada domes 24.07.2025. sēdes lēmumu Nr.505 (protokols Nr.12, 26.))*

5.1.5. zīmola “Radīts Limbažu novadā” ieviešanas izmaksas (fiziskais telpu noformējums, reklāmas materiāli u.tml.);

5.1.6. atalgojums Mārketinga centra “Radīts Limbažu novadā” darbiniekam/iem 50% apmērā no valstī noteiktās minimālās mēneša bruto darba algas;

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

5.1.7. citām pamatotām vajadzībām (lēmumu par pamatotību pieņem Komisija, balsojot ar vienkāršu balsu vairākumu).

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

5.1.1 Atbalstāmajās izmaksās tiek ieskaitīts Pievienotās vērtības nodoklis (turpmāk - PVN), tikai tad, ja tas nav atgūstams nodokļu politiku reglamentējošos normatīvajos aktos noteiktajā kārtībā.

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

5.2. Par neatbalstāmām izmaksām tiek noteiktas šādas izmaksas:

5.2.1. izmaksas, kas radušās pirms līguma ar Konkursa rīkotāju noslēgšanas;

5.2.2. telpu remonta izmaksas;

5.2.3. *(svītrots ar Limbažu novada domes 24.07.2025. sēdes lēmumu Nr.505 (protokols Nr.12, 26.));*

5.2.4. Konkursa idejas pieteikuma sagatavošanas izmaksas;

5.2.5. preču iegādes izmaksas;

5.2.6. visas citas izmaksas, izņemot tās, kas iekļautas atbalstāmajās izmaksās.

# KONKURSA PIETEIKUMA IESNIEGŠANA

6.1. Konkursa idejas pieteikuma iesniegšanas veidi:

6.1.1. cauršūts (caurauklots), parakstīts Konkursa pieteikums ievietojams aizlīmētā aploksnē ar norādi “Pieteikums projektu konkursam “Radīts Limbažu novadā”” un personīgi iesniedzams Limbažu novada pašvaldības Klientu apkalpošanas centrā (Rīgas ielā 16, Limbažos) vai Salacgrīvas apvienības pārvaldē (Smilšu ielā 9, Salacgrīvā) vai Alojas apvienības pārvaldē (Jūras ielā 13, Alojā) iesūtot papildus Konkursa pieteikumu elektroniskā formā uz e-pasta adresi: pasts@limbazunovads.lv. Uz aploksnes jānorāda informācija par iesniedzēju un kontaktadrese;

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

6.1.2. Parakstītu konkursa pieteikumu nosūtot pa pastu Limbažu novada pašvaldībai, Rīgas ielā 16, Limbažos, Limbažu novadā, LV-4001, ar norādi “Pieteikums projektu konkursam “Radīts Limbažu novadā””, iesūtot papildus Konkursa pieteikumu elektroniskā formā uz e-pasta adresi: pasts@limbazunovads.lv;

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

6.1.3. Konkursa pieteikumu, parakstītu ar drošu elektronisko parakstu, nosūtot uz pasts@limbazunovads.lv ar norādi “Pieteikums projektu konkursam “Radīts Limbažu novadā””.

6.2. Konkursa idejas pieteikums iesniedzams, ievērojot konkursa izsludināšanas termiņu saskaņā ar Limbažu novada domes lēmumu.

6.3. Pieteikumi, kas tiks saņemti pēc Konkursa beigu termiņa, netiks izskatīti, un neatvērtā veidā tiks nosūtīti atpakaļ Granta pretendentam.

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

6.4. Granta pretendentam ir tiesības labot vai papildināt Konkursa idejas pieteikumu līdz pieteikumu iesniegšanas beigu termiņam.

*(grozījumi izdarīti ar Limbažu novada domes 26.09.2024. sēdes lēmumu Nr.701 (protokols Nr.18, 52.))*

# KONKURSA PIETEIKUMA VĒRTĒŠANA UN REZULTĀTU PAZIŅOŠANA

7.1. Konkursa vērtēšanas komisijas locekļi pirms iesniegto pieteikumu atvēršanas paraksta apliecinājumu par datu neizpaušanu trešajām personām un ka nepastāv interešu konflikts kāda konkrēta Pretendenta izvēlē (Pielikums nr. 3).

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

7.2. Komisijai Konkursa idejas pieteikumu vērtēšanā ir tiesības pieaicināt neatkarīgus ekspertus viedokļa paušanai.

7.3. Komisija jebkuru lēmumu pieņem ar vienkāršu balsu vairākumu, izšķirošā balss ir Komisijas priekšsēdētājam.

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

7.4. Pašvaldība veic atbalsta pretendenta izvērtēšanu atbilstoši Komisijas regulas Nr.2023/2831 nosacījumiem uz atbalsta piešķiršanas brīdi. Konkursa idejas pieteikuma vērtēšana notiek divās kārtās:

7.4.1. Kontaktpersona veic Konkursa pieteikumu apkopošanu, to atbilstības pārbaudi Konkursa nolikumam un sagatavo kopsavilkumu par saņemtajiem pieteikumiem, ko iesniedz Konkursa vērtēšanas komisijai;

*(grozījumi izdarīti ar Limbažu novada domes 26.09.2024. sēdes lēmumu Nr.701 (protokols Nr.18, 52.) un Limbažu novada domes 24.07.2025. sēdes lēmumu Nr.505 (protokols Nr.12, 26.))*

7.4.2. Komisija, klātienē vai attālināti, izmantojot digitālās tiešsaistes platformas, iepazinusies ar iesniegtajiem Konkursa pieteikumiem tiekas 10 (desmit) darba dienu laikā pēc pieteikuma iesniegšanas termiņa beigām un izvērtē Konkursa pieteikumus atbilstoši Konkursa vērtēšanas kritērijiem (pielikums Nr.4), projektu prezentācijas un atbildes uz Komisijas uzdotajiem jautājumiem.

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

7.5. Ja Konkursa idejas pieteikuma vērtēšanas gaitā Komisija konstatē, ka Konkursa idejas pieteikuma iesniedzējs Konkursa pieteikuma vērtēšanas gaitā ir centies iegūt konfidenciālu informāciju vai jebkādā veidā ietekmēt lēmuma pieņemšanas procesu, Komisija noraida konkrēto Konkursa idejas pieteikumu un tā iesniedzējs nevar tikt pasludināts par Granta saņēmēju.

7.6. Konkursa vērtēšanas komisijai ir tiesības Granta pretendentam pieprasīt iesniegt papildus informāciju, ja tāda nepieciešamība rodas izvērtēšanas procesā.

7.7. Par Granta saņēmēju Komisija apstiprina Granta pretendentu, kurš pēc Konkursa vērtēšanas kritērijiem (Pielikums Nr. 4) ir saņēmis vislielāko punktu skaitu, bet ne mazāk kā pusi no noteiktā maksimālā punktu skaita. Ja vairākiem Granta pretendentiem ir vienāds punktu skaits, tad priekšroka tiek dota tam pretendentam, kurš paredzējis zemāko Granta finansējumu, ja paredzētais Granta finansējuma apjoms ir vienāds abiem Granta pretendentiem, tad priekšroka tiek dota tam pretendentam, kuram ir lielāka pieredze mazumtirdzniecībā. Komisija aizpilda vienu kopīgu Konkursa vērtēšanas veidlapu par katru no Granta pretendentiem, kuru paraksta Komisijas locekļi.

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

7.8. Komisija lēmumu par Konkursa rezultātiem pieņem ne vēlāk kā 10 darba dienu laikā pēc Konkursa idejas pieteikumu iesniegšanas termiņa beigām. Komisijas lēmumu apstiprina ar Limbažu novada domes lēmumu.

*(grozījumi izdarīti ar Limbažu novada domes 26.09.2024. sēdes lēmumu Nr.701 (protokols Nr.18, 52.))*

7.9. Pēc lēmuma Limbažu novada domes sēdē Konkursa idejas pieteikuma iesniedzējiem uz pieteikumā norādītajiem e-pastiem tiek nosūtīta informācija par Konkursa rezultātiem. Konkursa rezultāti tiek publicēti tīmekļvietnē www.limbazunovads.lv.

*(grozījumi izdarīti ar Limbažu novada domes 26.09.2024. sēdes lēmumu Nr.701 (protokols Nr.18, 52.)* *un Limbažu novada domes 24.07.2025. sēdes lēmumu Nr.505 (protokols Nr.12, 26.))*

7.10. Granta saņēmējam līgums par Granta piešķiršanu ir jānoslēdz ne vēlāk kā 20 (divdesmit) darba dienu laikā no Limbažu novada domes lēmuma pieņemšanas dienas. Ja objektīvu iemeslu dēļ to nav iespējams veikt 20 (divdesmit) darba dienu laikā, Granta pretendents vai Konkursa rīkotājs par to rakstiski informē. Pirms līguma ar Konkursa rīkotāju noslēgšanas Konkursa rīkotājs pārbauda Uzņēmumu reģistrā, vai Granta saņēmējs ir reģistrējies kā komercdarbības veicējs un vai Granta saņēmējam (juridiskai personai) Valsts ieņēmumu dienestā nav lielāku nodokļu parādu par 150,00 euro. Nepieciešamības gadījumā Konkursa rīkotājs var lūgt Granta pretendentam iesniegt citu informāciju vai dokumentus, lai pārbaudītu Granta saņēmēja sniegtās informācijas patiesumu un īstumu vai atbilstību šī nolikuma prasībām.

*(grozījumi izdarīti ar Limbažu novada domes 26.09.2024. sēdes lēmumu Nr.701 (protokols Nr.18, 52.)* *un Limbažu novada domes 24.07.2025. sēdes lēmumu Nr.505 (protokols Nr.12, 26.))*

7.11. Ja Granta saņēmējs nav izpildījis kādu no šī nolikuma 7.10.punkta nosacījumiem vai jebkādu citu iemeslu dēļ neslēdz līgumu ar Konkursa rīkotāju par Granta piešķiršanu, Granta saņēmējs zaudē tiesības uz Granta iegūšanu.

# GRANTA PIEŠĶIRŠANAS KĀRTĪBA

8.1. Granta saņēmējs ir atbildīgs par visu nodokļu samaksu no Granta ietvaros veiktajām izmaksām atbilstoši Latvijas Republikas normatīvajos aktos noteiktajai kārtībai.

8.2. Granta saņēmēja pienākumi:

8.2.1. nodrošināt mārketinga centra “Radīts Limbažu novadā” darbību ne mazāk kā 40 stundas nedēļā, tajā skaitā nodrošinot mārketinga centra “Radīts Limbažu novadā” darbību sestdienās. Izņēmumi pieļaujami nepastāvīgās darba laika izmaiņās, kas saistītas ar valstī noteiktajām svētku dienām vai citiem neparedzētiem apstākļiem;

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

8.2.2. nodrošināt mārketinga centra “Radīts Limbažu novadā” reklāmas darbību Limbažu novadā ražotajai produkcijai un visa veida pakalpojuma sniedzējiem;

8.2.3. nodrošināt mārketinga centra “Radīts Limbažu novadā” preču klāstu no uzņēmējiem, kuri reģistrēti vai to saimnieciskā darbība tiek veikta Limbažu novadā, kā arī Limbažu novada mājražotājiem un amatniekiem.

8.2.3.1 Lai nodrošinātu pagatavotas kafijas un karsto dzērienu (karstā šokolāde, kakao) piedāvājumu var tikt iegādātas izejvielas vai pakalpojums no uzņēmumiem, kuru saimnieciskā darbība netiek veikta Limbažu novadā;

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

8.2.4. iespēju robežās nodrošināt Limbažu novada uzņēmējiem un vietējiem iedzīvotājiem ievietot savas preces marketinga centrā “Radīts Limbažu novadā”;

*(grozījumi izdarīti ar Limbažu novada domes 26.09.2024. sēdes lēmumu Nr.701 (protokols Nr.18, 52.))*

8.2.5. nodrošināt norēķinus atbilstoši savstarpējiem Līgumiem par preču piegādi un to realizāciju ne ilgāk par 30 kalendārām dienām;

8.2.6. strādāt pie Limbažu novadā ražotās produkcijas un pakalpojumu popularizēšanas, iespēju robežās piedalīties dažādos izbraukumu pasākumos un gadatirgos;

8.2.7. reizi ceturksnī iesniegt Konkursa rīkotājam atskaiti (Pielikums nr. 2) par Granta izlietojumu un mārketinga centra “Radīts Limbažu novadā” ceturkšņa apgrozījumu sadalījumā pa mēnešiem. Līdz katra gada 1.jūnijam jāiesniedz apstiprinātu Gada pārskatu.

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

8.3. Granta saņēmējam ir tiesības lūgt Komisijai mainīt Konkursa pieteikumā plānotās izmaksu tāmes pozīcijas, nepalielinot tāmes kopējo apmēru, detalizēti pamatojot prasību. Ja izmaksu tāmes pozīciju summas mainās ne vairāk kā 30% apmērā no plānotajām izmaksām, tad nepārsniedzot kopējo piešķirto Granta finansējumu un nemainot pozīcijas, summas var mainīties un tas nav jāsaskaņo. Ja tiek pārsniegta Granta finansējuma kopsumma, tad Granta saņēmējs to sedz no pašu līdzekļiem iegādājoties visas izmaksu tāmē norādītās pozīcijas.

*(grozījumi izdarīti ar Limbažu novada domes 26.09.2024. sēdes lēmumu Nr.701 (protokols Nr.18, 52.))*

8.4. Konkursa rīkotājam ir tiesības jebkurā laikā pieprasīt papildus dokumentus, kas pamato Granta saņēmēja izdevumus atbilstoši Konkursa pieteikuma tāmei, kā arī Granta pretendenta sākotnējam līdzfinansējumam.

8.5. Granta izmaksa notiek četrās vienādās daļās, reizi ceturksnī. Pirmā daļa tiek izmaksāta pēc līguma parakstīšanas, pārējās daļas pēc tam, kad Granta saņēmējs iesniedzis atskaites par visu piešķirto Granta izlietojumu ceturksnī, atbilstoši tāmei.

*(grozījumi izdarīti ar Limbažu novada domes 26.09.2024. sēdes lēmumu Nr.701 (protokols Nr.18, 52.))*

8.6. Ja naudas izlietojuma atskaite netiek iesniegta vai iesniegtie izdevumus apstiprinošie attaisnojuma dokumenti nav noformēti atbilstoši 2021. gada 21. decembra Ministru kabineta noteikumiem Nr. 877 „ Grāmatvedības kārtošanas noteikumi” vai finansējums nav izlietots atbilstoši mērķim, pārskaitītie naudas līdzekļi Granta saņēmējam pilnībā jāatgriež Konkursa rīkotājam 10 darba dienu laikā pēc atskaites iesniegšanas termiņa beigām.

8.7. Par izdevumus apliecinošiem dokumentiem tiek uzskatīti:

8.7.1. rēķins un bankas maksājuma uzdevums;

8.7.2. čeks un maksājuma uzdevums par avansa norēķinu;

8.7.3. visos maksājuma dokumentos ir jābūt uzņēmuma rekvizītiem;

8.7.4. darba algas aprēķins.

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

8.8. Konkursa rīkotājam ir tiesības samazināt izmaksājamo Grantu vai tā daļu, ja:

8.8.1. Granta saņēmēja iesniegtajos izdevumus apliecinošajos dokumentos iekļautās summas nepamatoti pārsniedz tirgus cenas;

8.8.2. Granta saņēmējs ir izlietojis mazāku finanšu līdzekļu apjomu, nekā paredzēts Konkursa pieteikuma tāmē.

8.9. Konkursa rīkotājam ir tiesības neizmaksāt Grantu vai tā daļu, ja Granta saņēmējs:

8.9.1. jebkādā veidā ir maldinājis Konkursa rīkotāju;

8.9.2. nav iesniedzis visu pieprasīto informāciju vai dokumentus;

8.9.3. neievēro noslēgtā līguma par Granta piešķiršanu nosacījumus.

8.10. Konkursa rīkotājs patur tiesības likt nekavējoties atmaksāt izmaksāto Grantu vai tā daļu, ja Granta saņēmējs:

8.10.1. nav iesniedzis izdevumus apliecinošos vai citus prasītos dokumentus;

8.10.2. nav iesniedzis kādu no atskaitēm par Granta izlietojumu vai kāda no atskaitēm pamatotu iemeslu dēļ nav apstiprināta no Konkursa rīkotāja puses;

8.10.3. tam piešķirto Grantu vai tā daļu bez iepriekšējas saskaņošanas ar Konkursa rīkotāju izlietojis citu mērķu sasniegšanai;

8.10.4. maldinājis Konkursa rīkotāju par Granta saņēmēja sākotnējo līdzfinansējumu vai jebkādā citā veidā ir maldinājis Konkursa rīkotāju.

8.11. Ja tiek pārkāpti Komisijas regulas Nr.2023/2831 nosacījumi, *de minimis* Granta saņēmējam ir pienākums atmaksāt Pašvaldībai šī Nolikuma ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.

# DE MINIMIS NORMU PIEMĒROŠANA

9.1. De minimis atbalstu saskaņā ar Komisijas regulu Nr.2023/2831 piešķir, ievērojot Komisijas regulas Nr.2023/2831 1.panta 1.punktā minētos nozaru un darbību ierobežojumus. Ja komersants vienlaikus darbojas vienā vai vairākās Komisijas regulas Nr.2023/2831 1.panta 1.punkta a), b), c) un d) apakšpunktā minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar Komisijas regulas Nr.2023/2831 1.panta 2.punktu darbības izslēgtajās nozarēs negūst labumu no de minimis atbalsta, ko piešķir saskaņā ar Nolikumu. Ja Pretendents vienlaikus darbojas vienā vai vairākās nozarēs, kas minētas šī nolikuma 3.1.3.1.-3.1.3.5.apakšpunktos, de minimis atbalstu drīkst piešķirt tikai tad, ja tas nodrošina šo nozaru darbību vai uzskaites nodalīšanu, nodrošinot, ka darbības izslēgtajās nozarēs negūst labumu no de minimis atbalsta, ko piešķir saskaņā ar nolikumu.

9.2. “Viens vienots uzņēmums” Komisijas regulas Nr. 2023/2831 nolūkā ietver visus uzņēmumus, kuru starpā pastāv vismaz vienas no šādām attiecībām:

* + 1. vienam uzņēmumam ir kapitāla daļu īpašnieku vai dalībnieku balsstiesību vairākums citā uzņēmumā;
    2. vienam uzņēmumam ir tiesības iecelt vai atlaist cita uzņēmuma pārvaldes, vadības vai uzraudzības struktūras locekļu vairākumu;
    3. vienam uzņēmumam ir tiesības īstenot dominējošu ietekmi pār citu uzņēmumu saskaņā ar līgumu, kas noslēgts ar šo uzņēmumu, vai saskaņā ar tā dibināšanas līguma klauzulu vai statūtiem;
    4. viens uzņēmums, kas ir cita uzņēmuma kapitāla daļu īpašnieks vai dalībnieks, vienpersoniski kontrolē kapitāla daļu īpašnieku vai dalībnieku vairākuma balsstiesības minētajā uzņēmumā saskaņā ar vienošanos, kas panākta ar pārējiem minētā uzņēmuma kapitāla daļu īpašniekiem vai dalībniekiem.
    5. Uzņēmumi, kuriem kādas no 9.2.1. līdz 9.2.4. apakšpunktā minētajām attiecībām pastāv ar viena vai vairāku citu uzņēmumu starpniecību, arī ir uzskatāmi par vienu vienotu uzņēmumu.

9.3. Pirms *de minimis* atbalsta piešķiršanas pašvaldība pārbauda, vai plānotais *de minimis* atbalsts kopā ar iepriekšējos trīs gados, skaitot no atbalsta piešķiršanas dienas, piešķirto *de minimis* atbalstu viena vienota uzņēmuma līmenī nepārsniedz Komisijas regulas Nr.2023/2831 3.panta 2.punktā noteikto maksimālo *de minimis* atbalsta apmēru. Viens vienots uzņēmums ir uzņēmums, kas atbilst Komisijas regulas Nr.2023/2831 2.panta 2.punktā noteiktajam.

9.4. Par atbalsta piešķiršanas dienu tiek uzskatīta diena, kad tiek noslēgts līgums starp Granta saņēmēju un Pašvaldību.

9.5. *De minimis* atbalsta uzskaiti Pašvaldība veic saskaņā ar MK noteikumiem Nr.715 par *de minimis* atbalsta uzskaites un piešķiršanas kārtību. Pašvaldība pārbauda Granta saņēmēja sagatavotajā *de minimis* veidlapā ietverto informāciju un tā atbilstību Nolikumā iekļautajiem Komisijas regulā Nr.2023/2831 nosacījumiem, piešķir *de minimis* atbalstu un vienas darba dienas laikā pēc līguma noslēgšanas veic piešķirtā *de minimis* atbalsta reģistrāciju sistēmā.

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

9.6. Lēmumu par *de minimis* atbalsta piešķiršanu pieņem līdz 2031.gada 30.jūnijam.

9.7. Šī Nolikuma ietvaros piešķirto *de minimis* atbalstu attiecībā uz vienām un tām pašām attiecināmajām izmaksām nedrīkst kumulēt ar komercdarbības atbalstu citu atbalsta programmu vai ad-hoc atbalsta projekta ietvaros, tai skaitā citu *de minimis* atbalstu, neatkarīgi no finansējuma avota.

# KONTROLES MEHĀNISMS

10.1. Konkursa rīkotājam ir tiesības līguma darbības laikā veikt pārbaudes Granta saņēmēja darbības vietā, lai pārliecinātos par:

10.1.1. iegādāto materiālo vērtību atrašanos komercdarbības veikšanas vietā;

10.1.2. darbības norisi atbilstoši iesniegtajam Konkursa idejas pieteikumam;

10.1.3. citu saistību izpildi, kas izriet no Konkursa idejas pieteikuma un noslēgtā līguma par Granta piešķiršanu.

10.2. Granta saņēmējam reizi ceturksnī jāsniedz atskaites (Pielikums Nr. 2) par Granta izlietošanu atbilstoši tāmei un mārketinga centra “Radīts Limbažu novadā” ceturkšņa apgrozījumu sadalījumā pa mēnešiem. Līdz katra gada 1.jūnijam jāiesniedz apstiprinātu Gada pārskatu.

*(grozījumi izdarīti ar Limbažu novada domes 26.09.2024. sēdes lēmumu Nr.701 (protokols Nr.18, 52.)* *un Limbažu novada domes 24.07.2025. sēdes lēmumu Nr.505 (protokols Nr.12, 26.))*

10.3. Granta saņēmējs datus par saņemto De minimis atbalstu glabā 10 (desmit) gadus no tā finansējuma piešķiršanas dienas, bet Granta sniedzējs - 10 (desmit) gadus no pēdējā atbalsta piešķiršanas dienas šī Konkursa ietvaros.

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

# NOSLĒGUMA JAUTĀJUMI

11.1. Par Granta piešķiršanu un tā piešķiramā Granta apmēru Limbažu novada dome pieņem lēmumu, ņemot vērā Komisijas lēmumu par Konkursa uzvarētāju.

11.2. Komisijai ir tiesības pārtraukt Konkursu, un izsludināt atkārtotu Konkursu, ja tam ir objektīvs pamatojums.

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**PIELIKUMS Nr. 1**

Projektu konkursa „Radīts Limbažu novadā”

23.05.2024. nolikumam

**Projektu konkursa „Radīts Limbažu novadā”**

**PIETEIKUMA VEIDLAPA**

**Vispārīgā informācija**

|  |  |
| --- | --- |
| Projekta nosaukums |  |

|  |  |
| --- | --- |
| De minimis  veidlapas numurs |  |

|  |  |  |  |
| --- | --- | --- | --- |
| Plānotā/esošā uzņēmuma |  | \_ |  |
| Nosaukums |  | Uzņēmējdarbības forma |
|  |  |  |  |
| Mārketinga centra adrese |  | | |
|  |  | | |
| Iesniedzēja vārds, uzvārds |  | | |
|  |  | | |
| Iesniedzēja telefona numurs, e-pasts |  | | |

**Uzņēmuma īpašnieki/ plānotie īpašnieki**

|  |  |  |  |
| --- | --- | --- | --- |
| Vārds, uzvārds | Personas kods | Faktiskā dzīvesvietas adrese, mobilais tel.nr. | Plānotais/esošais pamatkapitāla daļas lielums, % |
|  |  |  |  |
|  |  |  |  |
|  |  |  |  |

**Uzņēmuma vadība un galvenie speciālisti**

|  |  |
| --- | --- |
| Vārds, uzvārds | Ieņemamais amats, izglītība |
|  |  |
|  |  |
|  |  |

**Projekta apraksts** Vispārējs apraksts, uzņēmuma vai personas līdzšinējā darbība / projekta rašanās ideja, īpašnieku iegūtā pieredze u.c.

|  |
| --- |
|  |

**Projekta realizācijai nepieciešamās atļaujas, pētījumi, licences**

|  |  |  |  |
| --- | --- | --- | --- |
|  | nav nepieciešams |  | ir nepieciešamas (norādīt kādas) |

|  |  |
| --- | --- |
| Dokumenta nosaukums | Iestāde, kas izsniegs dokumentu |
|  |  |
|  |  |
|  |  |

**Mārketinga centra darbības apraksts** (darbības apraksts, kā tiks saglabāts un attīstīts marketinga centrs)

|  |
| --- |
|  |

**Tirgus un konkurentu apraksts** Nozīmīgākie konkurenti un informācija par tiem (t.sk. to izvērtējums u.c.)

|  |
| --- |
|  |

**Produkta / pakalpojuma atšķirība no konkurentu piedāvājuma** (kvalitāte, apkalpošanas serviss, cena u.c.)

|  |
| --- |
|  |

**Mērķauditorija** (Produkta /pakalpojuma mērķauditorija un tās raksturojums)

|  |
| --- |
|  |

**Produkta / pakalpojuma plānotie pārdošanas apjomi, cenu politika**

|  |
| --- |
|  |

**Mārketinga pasākumi, reklāma** (konkrētu pasākumu apraksts, izmaksas un sagaidāmais rezultāts, sadarbība ar tūrisma jomas organizācijām tūristu piesaistē)

|  |
| --- |
|  |

**Riski / problēmas, kas saistītas ar projekta realizāciju, un to novēršanas iespējas**

|  |
| --- |
|  |

**Plānotie sadarbības partneri** (Limbažu novada uzņēmumi, ar kuriem plānota sadarbība preču, pakalpojumu tirdzniecībā, indikatīvi)

|  |  |  |  |
| --- | --- | --- | --- |
| Nr. p.k. | **Limbažu apvienības pārvaldes teritorija** | **Salacgrīvas apvienības pārvaldes teritorija** | **Alojas apvienības pārvaldes teritorija** |
| Uzņēmuma nosaukums/ saimnieciskā darbības veicēja vārds, uzvārds | Uzņēmuma nosaukums/ saimnieciskā darbības veicēja vārds, uzvārds | Uzņēmuma nosaukums/ saimnieciskā darbības veicēja vārds, uzvārds |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |

**Cita būtiska informācija**

|  |
| --- |
|  |

**Finansiālās daļas aprakts**

|  |  |  |  |  |  |
| --- | --- | --- | --- | --- | --- |
| **Projekta "** **Radīts Limbažu novadā " izmaksu tāme 1. darbības gadam (12 mēnešu periodam)**  **\_\_\_\_\_./\_\_\_\_\_.gadam** | | | | | |
| **Izmaksu pozīcijas** | **Iespējamais piegādātājs** | **Cena ar PVN, EUR** | **Daudzums** | **Grants, EUR** | **Pašu finansējums/ cits finansējums, EUR** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| 1. **Kopā Granta finansējums:** | | | |  |  |
| 1. **Kopā pašu vai cits finansējums:** | | | |  |  |
| 1. **Izmaksas kopā (I+II):** | | | |  | |

|  |  |  |  |  |  |
| --- | --- | --- | --- | --- | --- |
| **Projekta "Radīts Limbažu novadā" izmaksu tāme 2. darbības gadam (12 mēnešu periodam)**  **\_\_\_\_\_./\_\_\_\_\_.gadam** | | | | | |
| **Izmaksu pozīcijas** | **Iespējamais piegādātājs** | **Cena ar PVN, EUR** | **Daudzums** | **Grants, EUR** | **Pašu finansējums/ cits finansējums, EUR** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| 1. **Kopā Granta finansējums:** | | | |  |  |
| 1. **Kopā pašu vai cits finansējums:** | | | |  |  |
| 1. **Izmaksas kopā (I+II):** | | | |  | |

|  |  |  |  |  |  |
| --- | --- | --- | --- | --- | --- |
| **Projekta "Radīts Limbažu novadā" izmaksu tāme 3. darbības gadam (12 mēnešu periodam)**  **\_\_\_\_\_./\_\_\_\_\_.gadam** | | | | | |
| **Izmaksu pozīcijas** | **Iespējamais piegādātājs** | **Cena ar PVN, EUR** | **Daudzums** | **Grants, EUR** | **Pašu finansējums/ cits finansējums, EUR** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| 1. **Kopā Granta finansējums:** | | | |  |  |
| 1. **Kopā pašu vai cits finansējums:** | | | |  |  |
| 1. **Izmaksas kopā (I+II):** | | | |  | |

|  |  |  |
| --- | --- | --- |
| **Projekta finansējums trim gadiem** | | |
|  | **EUR** | **Procenti, %** |
| **Pašu finansējums** *(vismaz 50% apmērā no pieprasītā Granta apjoma)* |  |  |
| **Grants** |  |  |
| **Kopā:** |  | **100 %** |

Parakstot šo pieteikumu, apliecinu, ka visa sniegtā informācija ir patiesa, kā arī apliecinu, ka ievērošu visas Konkursa nolikuma prasības.

Granta Pretendenta

Vārds, Uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums\_\_\_\_\_\_\_\_\_\_\_\_\_\_\_\_\_\_\_\_

*(grozījumi izdarīti ar Limbažu novada domes 26.09.2024. sēdes lēmumu Nr.701 (protokols Nr.18, 52.) un Limbažu novada domes 24.07.2025. sēdes lēmumu Nr.505 (protokols Nr.12, 26.))*

**PIELIKUMS Nr. 2**

Projektu konkursa „Radīts Limbažu novadā”

23.05.2024. nolikumam

**FINANŠU ATSKAITE**

|  |  |  |  |  |  |
| --- | --- | --- | --- | --- | --- |
| **Projekta "Radīts Limbažu novadā" finanšu atskaite par 20\_\_. Gada \_\_.ceturksni** | | | | | |
| **Izmaksu pozīcijas** | **Iespējamais piegādātājs** | **Cena ar PVN, EUR** | **Daudzums** | **Grants, EUR** | **Pašu finansējums/ cits finansējums, EUR** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| 1. **Kopā Granta finansējums:** | | | |  |  |
| 1. **Kopā pašu vai cits finansējums:** | | | |  |  |
| 1. **Izmaksas kopā (I+II):** | | | |  | |

|  |  |  |  |  |
| --- | --- | --- | --- | --- |
| **Uzņēmuma apgrozījums pa ceturksni, sadalījumā pa mēnešiem** | | | | |
|  | **1.mēnesis** | **2.mēnesis** | **3.mēnesis** | **Kopā pa ceturksni** |
| Apgrozījums EUR |  |  |  |  |

|  |
| --- |
| Uzņēmuma nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Mārketinga centra adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Vārds, Uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Datums\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

*(grozījumi izdarīti ar Limbažu novada domes 26.09.2024. sēdes lēmumu Nr.701 (protokols Nr.18, 52.))*

**PIELIKUMS Nr. 3**

Projektu konkursa „Radīts Limbažu novadā”

23.05.2024. nolikumam

**Apliecinājums**

Komisijas loceklim

Es, apakšā parakstījies, apstiprinu, ka esmu iepazinies ar visu informāciju, kas attiecas uz konkursu **“Radīts Limbažu novadā”** un apliecinu, ka nav tādu faktu vai apstākļu, kuru dēļ es būtu ieinteresēts kāda Pretendenta izvēlē vai darbībā.

Ja vērtēšanas procesā izrādīsies, ka šādi apstākļi eksistē vai ir izveidojušies, es nekavējoties pārtraukšu savu dalību Komisijas darbā.

Būdams Komisijas loceklis, darbošos tikai savu pilnvaru ietvaros, nenonākot interešu konfliktā.

Apņemos līdz Konkursa rezultātu paziņošanai neizpaust jebkādu informāciju par Pieteikumu vērtēšanas procesu.

Apliecinu, ka visa konfidenciālā un ar iesniegto ideju saturu saistītā informācija, kas nonāks manā rīcībā Konkursa laikā, tiks izmantota tikai Pieteikumu vērtēšanai un arī pēc Konkursa beigām netiks nodota tālāk trešajām personām.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | *Vārds, uzvārds* |  | *paraksts* |  | *datums* |

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*

**PIELIKUMS Nr. 4**

Projektu konkursa „Radīts Limbažu novadā”

23.05.2024. nolikumam

**Konkursa vērtēšanas kritēriji**

|  |  |  |  |  |
| --- | --- | --- | --- | --- |
| **Nr.** | **Kritērijs** | | **Punktu skaits** | |
| Piešķiramie punkti | Komisijas piešķirtais |
| 1. **Prasītā Granta summa** *(Punkti = (Zemākā prasītā summa / Attiecīgā pretendenta summa) × 7) Ar mazāku Granta summu iespējams iegūt lielāku punktu skaitu.* | | | | |
|  | * Iegūtais punktu skaits, kas aprēķināts pēc norādītās formulas | | 7 |  |
| 1. **Pretendenta pieredze mazumtirdzniecības uzņēmējdarbībā** | | | | |
|  | * Ir pieredze mazumtirdzniecības uzņēmējdarbības nozarē, kā tirdzniecības vietas vadītājam vai uzņēmējam (minimums 2 gadi) | | 4 |  |
|  | * Ir īslaicīga pieredze mazumtirdzniecībā (līdz 2 gadiem vai neregulāra) vai Pretendents ir strādājis kā darbinieks mazumtirdzniecības uzņēmējdarbības nozarē | | 2 |  |
|  | * Nav pieredzes mazumtirdzniecības uzņēmējdarbībā vai darbu veikšanā | | 0 |  |
| 1. **Mārketinga un reklāmas stratēģija** | | | | |
|  | * Stratēģija ir detalizēta, mērķēta un inovatīva/radoša. Piedāvāti inovatīvi vai radoši risinājumi, kas izceļ vietējo produkciju un mārketinga centru. Pamatotas plānotās izmaksas. | 2 | |  |
|  | * Stratēģija vispārēja, bez inovatīviem vai radošiem risinājumiem, bet reālistiska. Pamatotas vai daļēji pamatotas plānotās izmaksas. | 1 | |  |
|  | * Stratēģija trūkst vai ir formāla, bez skaidra redzējuma. Nepamatotas vai daļēji pamatotas plānotās izmaksas. | 0 | |  |
| 1. **Biznesa idejas prezentācija un motivācija** | | | | |
|  | * Biznesa idejas prezentācija ir skaidra un saprotama. Pretendents pauž pārliecību, entuziasmu un gatavību ilgtermiņā attīstīt mārketinga centru. Pretendents spēj argumentēti atbildēt uz komisijas jautājumiem. | | 2 |  |
|  | * Biznesa idejas prezentācija ir uztverama. Pretendents vēlas attīstīt mārketinga centru, bet ir daļēji pārliecināts par ilgtermiņa attīstību. | | 1 |  |
|  | * Biznesa idejas prezentācija ir daļēji uztverama. Pretendents vēlas attīstīt mārketinga centru, bet nav pārliecināts par ilgtermiņa attīstību. | | 0 |  |
| 1. **Plānotie sadarbības partneri** | | | | |
|  | * Plānoti sadarbības partneri no Limbažu, Salacgrīvas, Alojas apvienību pārvaldēm, kopā ne mazāk kā 25 partneri | | 2 |  |
|  | * Plānoti sadarbības partneri no divām apvienības pārvaldēm (Limbažu, Salacgrīvas vai Alojas) kopā ne mazāk kā 15 partneri | | 1 |  |
|  | * Plānoti sadarbības partneri no vienas apvienības pārvaldes (Limbažu, Salacgrīvas vai Alojas) kopā ne mazāk kā 10 partneri | | 0 |  |
|  | **Maksimālais iegūstamo punktu skaits** | | **17** |  |

|  |
| --- |
| **Piezīmes, ieteikumi:** |
|  |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | *Vārds, uzvārds* |  | *paraksts* |  | *datums* |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | *Vārds, uzvārds* |  | *paraksts* |  | *datums* |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | *Vārds, uzvārds* |  | *paraksts* |  | *datums* |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | *Vārds, uzvārds* |  | *paraksts* |  | *datums* |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | *Vārds, uzvārds* |  | *paraksts* |  | *datums* |

*(grozījumi izdarīti ar Limbažu novada domes 24.07.2025. sēdes lēmumu Nr.505 (protokols Nr.12, 26.))*