**PIELIKUMS**

Limbažu novada domes

24.07.2025. sēdes lēmumam Nr.533

(protokols Nr.12, 54.)

*PROJEKTS*

**SERVITŪTA LĪGUMS Nr. \_\_\_\_\_\_\_**

**par reālservitūta – ceļa servitūta – nodibināšanu**

Limbažos

2025. gada \_\_\_\_\_\_\_\_

**Limbažu novada pašvaldība,** nodokļu maksātāja reģistrācijas Nr.90009114631, juridiskā adrese: Rīgas iela 16, Limbaži, Limbažu novads, LV-4001, kuras vārdā uz Pašvaldību likuma un Limbažu novada pašvaldības nolikuma pamata rīkojas pašvaldības domes priekšsēdētājs/a \_\_\_\_\_\_\_\_\_\_\_\_, turpmāk tekstā – Kalpojošā nekustamā īpašuma īpašnieks, no vienas puses, un

**\_\_\_\_\_\_\_\_\_\_**,pers. kods\_\_\_\_\_\_\_\_\_\_\_\_\_\_, deklarētā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, turpmāk tekstā – Valdošā nekustamā īpašuma īpašnieks, kopā saukti – Puses, saskaņā ar Limbažu novada domes 2025.gada 24. jūlija lēmumu Nr.\_\_ “Par grozījumiem Limbažu novada domes 2022. gada 27. janvāra lēmumā Nr. 28 “Par ceļa servitūta nodibināšanu īpašumā Jūras ielā, Tūjā, Liepupes pagastā, Limbažu novadā”, noslēdz šāda satura līgumu (turpmāk tekstā – Līgums):

**1. Līguma priekšmets**

1.1. Ar šo Līgumu Puses vienojas par reālservitūta – ceļa servitūta - nodibināšanu uz Limbažu novada pašvaldībai piekritīgu nekustamo īpašumu Limbažu novadā, Liepupes pagastā, Tūjā, Jūras iela, kadastra Nr. 6660 003 0414, zemes vienības kadastra apz. 6660 003 0414 (turpmāk tekstā arī – Kalpojošais nekustamais īpašums), par labu Valda Ligera īpašumā esošajam nekustamajam īpašumam Limbažu novadā, Liepupes pagastā, Tūjā, Bites, īpašuma kadastra Nr. 6660 003 0229 (turpmāk tekstā arī – Valdošais nekustamais īpašums), piešķirot bezmaksas lietošanas tiesību (turpmāk tekstā – servitūta tiesības) uz neierobežotu laiku uz kājceļu un braucamo ceļu 5m (pieci metri) platumā, nosakot ceļa garumu 10,4m un kopējo platību 52m2 robežu shēmā (Līguma pielikums Nr.1, kas ir šī Līguma neatņemama sastāvdaļa) iezīmētajā Kalpojošā nekustamā īpašuma daļā (turpmāk tekstā – braucamais ceļš).

1.2. Servitūta tiesības sevī ietver Valdošā nekustamā īpašuma īpašnieku, to pārstāvju un trešo personu tiesības jebkurā veidā, t.i., pārvietojoties ar kājām vai ar jebkura veida transporta līdzekli, un jebkurā laikā bezmaksas lietot šī Līguma 1.1.punktā minēto braucamo ceļu, lai piekļūtu Valdošajam nekustamajam īpašumam un izkļūtu no tā, izmantot braucamo ceļu Valdošā nekustamā īpašuma īpašnieku kravu piegādei līdz Valdošajam nekustamajam īpašumam, Valdošā nekustamā īpašuma uzturēšanai un apsaimniekošanai.

**2. Pušu** **tiesības un pienākumi**

2.1. Valdošā nekustamā īpašuma īpašniekam par saviem līdzekļiem jānodrošina šī Līguma 1.1.punktā minētā braucamā ceļa uzturēšana un apsaimniekošana atbilstoši Latvijas Republikā spēkā esošo normatīvo aktu nosacījumiem.

2.2. Kalpojošā nekustamā īpašuma īpašnieks garantē, ka servitūta tiesību var netraucēti izmantot bez jebkāda pārtraukuma vai traucējuma no Kalpojošā nekustamā īpašuma īpašnieka vai to pārstāvju puses. Kalpojošā nekustamā īpašuma īpašnieks apliecina, ka Valdošā nekustamā īpašuma īpašnieks bez Kalpojošā nekustamā īpašuma īpašnieka atsevišķas piekrišanas un bez maksas var atļaut trešajām personām, lietot šī Līguma 1.1.punktā minēto braucamo ceļu, lai piekļūtu Valdošajam nekustamajam īpašumam un izkļūtu no tā, un Kalpojošā nekustamā īpašuma īpašnieks neliks nekādus šķēršļus tam.

2.3. Valdošā nekustamā īpašuma īpašniekam ir jāizmanto piešķirtās servitūta tiesības, nepārsniedzot to robežas, kā arī atbilstoši šī Līguma noteikumiem un Latvijas Republikā spēkā esošo normatīvo aktu nosacījumiem.

2.4. Valdošā nekustamā īpašuma īpašnieks veic servitūta līguma reģistrēšanu zemesgrāmatā un sedz visus izdevumus, kas saistīti ar reālservitūta – ceļa servitūta - uzmērīšanu un reģistrēšanu zemesgrāmatā tam, kad Kalpojošā nekustamā īpašuma īpašumtiesības nostiprinātas zemesgrāmatā.

**3. Garantijas**

3.1. Kalpojošā nekustamā īpašuma īpašnieks garantē, ka tam ir tiesības apgrūtināt Kalpojošo nekustamo īpašumu ar servitūta tiesībām, atbilstoši šī Līguma noteikumiem.

3.2. Kalpojošā nekustamā īpašuma īpašnieks garantē, ka Kalpojošais nekustamais īpašums nav apgrūtināts ne ar kādām saistībām, kas būtu šķērslis šī Līguma reģistrācijai zemesgrāmatā, kā arī kas šajā brīdī vai nākotnē var ierobežot vai traucēt Valdošā nekustamā īpašuma īpašniekam izmantot servitūta tiesības.

**4. Citi noteikumi**

4.1. Līgums stājas spēkā tā parakstīšanas brīdī un ir noslēgts uz neierobežotu laiku.

4.2. Šis parakstītais Līgums pilnībā apliecina Pušu vienošanos. Nekādi mutiski papildinājumi netiks uzskatīti par šī Līguma nosacījumiem. Jebkuras izmaiņas šī Līguma noteikumos stāsies spēkā tikai tad, kad tās tiks noformētas rakstiski un tās parakstīs Puses.

4.3. Visos jautājumos, kas nav regulēti šajā Līgumā, puses vadās no Latvijas Republikā spēkā esošo normatīvo aktu nosacījumiem.

4.4. Visus strīdus, kas rodas šī Līguma izpildes gaitā, Puses risina pārrunu un sarakstes ceļā. Ja pārrunu un sarakstes ceļā Puses nevienojas par abpusēji pieņemamu risinājumu, tad strīds tiek izskatīts Latvijas Republikas tiesu iestādēs Latvijas Republikā spēkā esošo normatīvo aktu noteiktajā kārtībā.

4.5. Šis Līgums ir saistošs Pusēm, Pušu tiesību, saistību pārņēmējiem, mantiniekiem. No Līguma izrietošās saistības pāriet uz nākošajiem Kalpojošā nekustamā īpašuma vai to daļu īpašniekiem, kā arī Valdošā nekustamā īpašuma vai tā daļu īpašniekiem. Kalpojošā nekustamā īpašuma īpašnieks garantē, ka līdz Līguma reģistrācijai zemesgrāmatā Kalpojošā nekustamā īpašuma īpašnieka maiņas gadījumā Līgums būs saistošs jaunajam īpašniekam.

4.6. Noslēdzot šo līgumu, Valdošā nekustamā īpašuma īpašnieks apliecina, ka ir informēts, ka Kalpojošā nekustamā īpašuma īpašumtiesības nav nostiprinātas zemesgrāmatā un, ka šī Līguma reģistrācija zemesgrāmatā var tikt veikta pēc nekustamā īpašuma Limbažu novada, Liepupes pagasta, Tūja, Jūras iela, kadastra Nr. 6660 003 0414, īpašumtiesību nostiprināšanas zemesgrāmatā.

4.7. Kalpojošā nekustamā īpašuma īpašnieks un Valdošā nekustamā īpašuma īpašnieks piekrīt šī Līguma reģistrācijai zemesgrāmatā normatīvajos aktos noteiktajā kārtībā pēc nekustamā īpašuma Limbažu novada, Liepupes pagasta, Tūja, Jūras iela, kadastra Nr. 6660 003 0414, īpašumtiesību nostiprināšanas zemesgrāmatā.

4.8. Kalpojošā nekustamā īpašuma īpašnieks apņemas pēc Valdošā nekustamā īpašuma īpašnieka pieprasījuma iesniegt Valdošā nekustamā īpašuma īpašniekam zemesgrāmatu nodaļai adresētunostiprinājuma lūgumu par servitūta ierakstīšanu zemesgrāmatā, ja nekustamā īpašuma Limbažu novada, Liepupes pagasta, Tūja, Jūras iela, kadastra Nr. 6660 003 0414, īpašumtiesības ir nostiprinātas zemesgrāmatā.

4.9. Kalpojošā nekustamā īpašuma īpašnieks pilnvaro Valdošā nekustama īpašuma īpašnieku kārtot visas nepieciešamās darbības, kas saistītas ar servitūta tiesību nostiprināšanu zemesgrāmatā, tai skaitā iesniegt un saņemt dokumentus, veikt maksājumus, parakstīties, par ko Kalpojošā nekustamā īpašuma īpašnieks izdara attiecīgu ierakstu zemesgrāmatu nodaļai adresētajānostiprinājuma lūgumā par servitūta ierakstīšanu zemesgrāmatā.

4.10. Jebkurš paziņojums, kas attiecas uz šo Līgumu, tiek iesniegts rakstveidā:

4.10.1. Valdošā nekustamā īpašuma īpašniekam: \_\_\_\_\_\_\_\_\_\_: e-adresē: \_\_\_\_\_\_\_\_\_\_\_.

4.10.2. Kalpojošā nekustamā īpašuma īpašniekam: Limbažu novada pašvaldībai, Rīgas iela 16, Limbaži, Limbažu novads, LV-4001, e-pasts: [pasts@limbazunovads.lv](mailto:pasts@limbazunovads.lv)

4.11. Līgums sastādīts uz 3 (trīs) lapām: Līguma pamatteksta un 1 (viena) pielikuma trīs eksemplāros, no kuriem viens paliek Valdošā nekustamā īpašuma īpašniekam, viens - Kalpojošā nekustamā īpašuma īpašniekam, viens – zemesgrāmatu nodaļai. Visiem Līguma eksemplāriem ir vienāds juridiskais spēks.

4.12. Pušu rekvizīti un paraksti:

|  |  |
| --- | --- |
| **Kalpojošā nekustamā īpašuma īpašnieks:**  **Limbažu novada pašvaldība**  Juridiskā adrese: Rīgas iela 16  Limbaži, Limbažu novads, LV-4001  Reģ Nr. 90009114631  AS SEB banka  Kods UNLALV2X  Konts LV37UNLA0050014284308  \_\_\_\_\_\_\_\_\_\_\_\_\_\_\_\_\_\_\_ | **Valdošā nekustamā īpašuma īpašnieks:**  \_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_ |

PIELIKUMS

Ceļa servitūta shēma

Jūras iela, Tūja, Liepupes pagasts, Limbažu novads

